आदित्यपुर. झारखंड क्षत्रिय संघ के केंद्रीय अध्यक्ष व लखेश्वरी बिल्डर्स के प्रोपराइटर शंभूनाथ सिंह की बहू वर्षा सिंह (उम्र करीब 27 वर्ष) ने सोमवार की दोपहर 12 से 1 बजे के बीच फंदे पर झूल गई। सूचना पाकर पहुंची आदित्यपुर थाना पुलिस ने वर्षा को टीएमएच पहुंचाया, जहां चिकित्सकों ने उसे मृत घोषित कर दिया।
बाद में उसके शव को सुरक्षित शीत गृह में रखा गया है। आत्महत्या के कारणों का पता नहीं चल पाया है। घर का कोई भी सदस्य इस संबंध में बात करने को तैयार नहीं है। खुद शंभूनाथ सिंह किसी से कोई बात नहीं कर रहे हैं, जबकि आस-पड़ोस के लोग भी इस बारे में कुछ भी बताने से कतरा रहे हैं।
मायकेवालों के बयान पर आगे की कार्रवाई : पुलिस
आत्महत्या मामले में आदित्यपुर थाना प्रभारी अरविंद कुमार ने कहा है कि तत्काल पुलिस इसे आत्महत्या का ममाला ही मान कर चल रही है । चूंकि कमरे से किसी भी तरह का सुसाइड नोट या कोई संदिग्ध सामान नहीं मिला है। वर्षा सिंह का शव कमरे में पंखे से बेडसीट के सहारे झूलता पाया गया है। उन्होंने बताया कि वर्षा के मायके वालों से पूछताछ के बाद ही शव का पोस्टमार्टम करा कर आगे की कार्रवाई की जाएगी।
hin_Deva hin_Deva hin_Deva hin_Deva